stanford-oval/wikipedia huggingface dataset:
אלון יפת
ביוגרפיה

יפת רכש את ניסיונו כשופט כדורגל בליגות השונות בארץ. מפקחים מטעם פיפ"א שצפו בצורת השיפוט שלו העידו כי רמת השיפוט שלו גבוהה מאוד, והציעו לו לשפוט בליגת האלופות.
בשנת 2002 קיבלה התאחדות הכדורגל בישראל הצעה מטעם פיפ"א להפוך את יפת לשופט בינלאומי. ב-2010 הוערך יפת כשופט בדירוג גבוה המאפשר לו לשפוט במונדיאל, ביורו ובליגת האלופות.
יפת היה חלק מהרכב השופטים במוקדמות מונדיאל 2006 בגרמניה ובמוקדמות מונדיאל 2010 בדרום אפריקה. כמו כן, שפט יפת גם במשחקי מוקדמות יורו 2004 ו-2008. נוסף לכך שפט גם בגביע אופ"א ב-2003 ובשורת משחקים בליגת האלופות ב-2011.
בשנת 2014 הטילה רשות המיסים על אלון יפת תשלום כופר בסכום של 300 אלף ש"ח, בגין העלמת הכנסות בסך של כ-800 אלף ש"ח, עבור משחקי כדורגל שניהל באירופה בין השנים 2001-2009.
בשנת 2019 שפט בפעם האחרונה בליגת העל.
הערות שוליים

↑  היסטוריה: אלון יפת ישובץ בליגת האלופות, באתר וואלה, 16 באוקטובר 2005
↑  אלון יפת ישפוט במשחק אנדורה נגד הולנד
↑  אלון יפת ישפוט את אלופת העולם באתר טלהספורט
↑  מוטי פשכצקי, ‏אלון יפת ישפוט את אתלטיקו מול אודינזה, באתר ערוץ הספורט, 17 באוקטובר 2011
↑  עמיר פלג, השופט מס' 1. בהעלמות מס, באתר ynet, 9 בינואר 2014
ערך זה הוא קצרמרבנושא כדורגל ישראלי. אתם מוזמנים לתרום לוויקיפדיה ו.
אלכסנדרו קאלימאקי

| --- | --- |

 לידה:  1737 קונסטנטינופול, האימפריה העות'מאנית 
 פטירה:  12 בדצמבר 1821 (יוליאני) (בגיל 84 בערך) בולו, האימפריה העות'מאנית 
 מדינה:  מולדביה 
 מקום קבורה:  מנזר פוטנה 
 
אלכסנדרו קאלימאקי (1737 - 12 בדצמבר 1821) היה שליט נסיכות מולדובה בשנים 1795–1799.
אלכסנדרו קאלימאקי נודל בקונסטנטינופול למשפחת אצילים פנרים. אביו יואן תאודור קאלימאקי היה מקורב לשלטונות של האימפריה העות'מאנית ושליט נסיכות מולדובה בעבר.
בשנים 1785–1794 הוא היה דרגומן הגדול - אחראי על מתרגמים בחצר הסולטן, ומעשית סגן שר החוץ. בשנת 1795 הוא מונה לשליט נסיכות מולדובה וכיהן בתפקיד זה עד לשנת 1799. לאחר סיום הכהונה הוא חזר לקונסטנטינופול.
אלכסנדרו קאלימאקי התחתן עם סקרלט גיקה, נציגת משפחת אצילה פנרית נוספת. בנו סקרלט קאלימאקי היה שליט נסיכות מולדובה שלוש פעמים בתקופות שונות.
הוא נפטר בעיירה בולו בשנת 1821.
אלגוריתם למפל-זיו

אלגוריתם למפל-זיו הוא אלגוריתם לדחיסת נתונים שפותח על ידי אברהם למפל ויעקב זיו מהטכניון. במשך השנים התפתחו אלגוריתמים שונים על בסיס אלגוריתם למפל-זיו, ואלו שיפרו את ביצועי דחיסת הנתונים בצורה משמעותית. הדחיסה היא מסוג דחיסה משמרת מידע, המאפשרת את שחזור המידע הדחוס במלואו, ללא עיוות. האלגוריתם מתבסס על חלוקת המחרוזת המקודדת לתת-מחרוזות הנקראות פסקאות בתהליך המכונה פיסוק. כל פסקה מותאמת למחרוזת מעל אלפבית סופי ונבנה מילון בתהליך דינמי. האלגוריתם הוא אוניברסלי, הדחיסה היא אסימפטוטית אופטימלית, ואין נדרש ידע קודם של התוכן הנדחס. בריאיון עם פרופ' זיו הוא נתן כהמחשה לאלגוריתם את תפילת אבינו מלכנו המופיעה במחזורי התפילה היהודיים, שבה המילים "אבינו מלכנו" מופיעות רק במשפט הראשון, ואילו ביתר המשפטים מסתפקים באזכור והפניה אליהן.
LZ77

האלגוריתם הוצג על ידי למפל וזיו בעבודתם בשנת 1977, מכונה גם Sliding Window LZ. האלגוריתם משיג דחיסה על ידי החלפה של מופעים חוזרים של מידע, במצביע לעותק יחיד של אותה פיסת מידע, במופע הראשון שלו בקלט הרצפים הלא דחוס. הרעיון בבסיס הקידוד הוא כי כל מילה בקידוד היא המילה הארוכה ביותר שנראתה עד לאותה נקודת זמן, בתוספת של אות אחת.
LZ77 > אלגוריתם

בדחיסה מוגדר מילון בגודל קבוע וחוצץ (Buffer) באורך קבוע. החוצץ, שנקרא גם "חלון", מתקדם על המחרוזת בעזרת סמן (cursor) ונשמרים שלושה נתונים – מיקום ההתאמה הארוכה ביותר שמתחילה במילון ביחס לסמן, האורך של ההתאמה הארוכה ביותר, והתו הבא בחוצץ מעבר להתאמה הארוכה שנמצאה. בתום שמירת הנתונים, החלון מקודם באורך ההתאמה שנמצאה ועוד 1. בצורה זו, החלון נע על המחרוזת ומכאן שמו הנוסף של האלגוריתם Sliding Window. בפרישה, הפורש מחזיק את אותו המילון כמו הדוחס. עוברים על הקידודים, כך שכל קידוד שנפרש משורשר לסוף המחרוזת שכבר נפרשה.[2] לדוגמה: עבור המילון ABCD, והקידוד (2,6,E) הפלט יהיה ABCDCDCDCDE כאשר 2 הוא המיקום, 6 הוא האורך ו- E הוא התו הבא. אלגוריתם זה הוא בסיס להתפתחותם של אלגוריתמים יעילים יותר מאותה משפחה.
LZ77 > סיבוכיות LZ77

הנטל החישובי מצוי בשלב בו המקודד מחשב את ההתאמה ובונה את המילון. מימוש ברוטלי לכל התאמה m O(m2) כאשר m הוא גודל החוצץ. מקובל השימוש בטבלת גיבוב לביצוע ההתאמות. הקטנת החוצץ תגרום להקטנת הסיבוכיות אך ייתכן ויפגע קצב הדחיסה.
LZ77 > מימושים

האלגוריתם ניתן למימוש באופנים שונים הנבדלים בטווחים של הזוגות אורך-מרחק ובאופן ייצוגם. באלגוריתם המקורי משנת 1977, הפלטים הם שלושה ערכים בכל זמן: האורך והמרחק של ההתאמה הגדולה ביותר שנמצאה בחוצץ, והתו העוקב להתאמה. אם שני תווים רציפים בקלט יכולים להידחס רק כתווים, אזי האורך של אורך-מרחק הוא 0.
אלגוריתם LZSS משפר את אלגוריתם LZ77 על ידי שימוש בדגל של ביט אחד לציון האם חתיכת המידע הבאה צריכה להיות מקודדת כתווים או כצמד אורך-מרחק ומקודדים לתווים אם הצמד אורך-מרחק ארוך יותר.
בפורמט PalmDoc הצמד אורך-מרחק מקודד על ידי רצף של שני בתים. מתוך 16 הביטים הבונים את שני הבתים, 11 ביטים משמשים לקידוד המרחק, 3 ביטים משמשים לקידוד האורך, ושני הביטים הנותרים מציינים למפענח את תחילתם של שני הבתים אותם צריך לפענח.
במשחקים רבים של Electronic Arts הגודל בבתים של הצמד אורך-מרחק נשמר בתוך הבית הראשון המכיל את אורך-מרחק בעצמם, כתלות אם הבית הראשון מתחיל ב 0, 10, 110 או 111. אורך הצמד אורך-מרחק יכול להיות בין 1 ל-4 בתים.
משנת 2008, השיטה הפופולרית ביותר בשימוש אלגוריתם LZ77 לדחיסה הנה DEFLATE, המשלבת את LZ77 עם קוד האפמן. תווים, אורכים וסמלים מציינים את סופו של בלוק המידע הנוכחי ומוחזקים במילון א"ב אחד, המרחקים מוחזקים במילון א"ב אחר. מאחר שהמרחק מופיע רק לאחר האורך, לא ניתן לטעות עם סמל אחר ולהפך.
LZ77 > גרסאות של LZ77

Lempel–Ziv–Storer–Szymanski LZSS הוא נגזרת של אלגוריתם LZ77. הוא נוצר בשנת 1982 על ידי ג'יימס סטורר ותומס זימנסקי. ההבדל העיקרי בין LZSS ו-LZ77 הוא שבאחרון, ההפניות במילון יכולות להיות לעיתים ארוכות יותר מהקטע המקורי טרם הקידוד. באלגוריתם LZSS אם הקטע המקודד הוא ארוך יותר מקטע המקור, אזי נשמר קטע המקור. בנוסף, LZSS משתמש בדגל של ביט אחד לייצוג האם האיבר הבא שצריך לפענח הוא קוד המקור עצמו (בתים) או הצמד אורך-מרחק. ארכיונים פופולריים כמו PKZip, ARJ, RAR, ZOO, LHarc משתמשים ב LZSS ולא ב LZ77.
גרסאות נוספות הן LZR, LZB, LZH .
LZ78

הוצג על ידי למפל וזיו בשנת 1978 ומכונה גם בשם Tree Based Algorithm. האלגוריתם משיג דחיסה על ידי החלפת מידע שחוזר על עצמו במצביע במילון למופע יחיד של אותו מידע.
LZ78 > אלגוריתם

כל כניסה במילון מחזיקה את הצמד אינדקס ותו  Dictionary[...]=(index,character) כאשר אינדקס הוא אינדקס של כניסה קודמת במילון, והתו ישורשר לתו בכניסה אליה מצביע האינדקס. לדוגמה עבור המילון D ו- "abc" מחרוזת הקלט  D[k]=(j,'c'),D[j]=(i,'b'),D[i]=(0,'a') כאשר אינדקס 0 מציין את התו הראשון של המחרוזת. האלגוריתם מאתחל את האינדקס האחרון המתאים (last matching index) ב-0 והאינדקס הפנוי הבא (next available index) ב-1. עבור כל תו במחרוזת הקלט, המילון מחפש התאמה של הצמד {תו, אינדקס אחרון מתאים}. אם נמצאה התאמה בכניסה מסוימת במילון, אזי האינדקס האחרון המתאים מקבל את ערך האינדקס של הכניסה שנמצאה. אם לא נמצאה כניסה מתאימה, נוצרת כניסה חדשה במילון {תו, הכניסה האחרונה המתאימה} = [הכניסה הבאה הפנויה]D כאשר הכניסה האחרונה המתאימה מאופסת, והכניסה הבאה הפנויה מקודמת.
כאשר המילון מלא לא ניתן להוסיף כניסות חדשות. כאשר מגיעים לסוף המחרוזת המקודדת, האלגוריתם מציין אינדקס אחרון מתאים. המחרוזות מאוחסנות במילון בסדר הפוך והמפענח יודע להתמודד עם הפרישה. למימוש יעיל של האלגוריתם משתמשים במעבר על עץ סיפות (עץ סיומות, Suffix Tree) או עץ Trie. העץ ישמש כמילון השומר את המילים המקודדות, כאשר מבנה העץ הוא היררכי.
LZ78 > מימושים

ב- Zip, Unzip ממומש האלגוריתם LZH, ב- Unix Compress ממומש LZW ו- LZC
LZ78 > גרסאות של LZ78

LZW, LZC, LZT, LZMW, LZJ, LZFG.
LZW

האלגוריתם LZW או Lempel-Ziv-Welch פותח על ידי אברהם למפל, יעקב זיו וטרי ולץ' (Terry Welch). הוא פורסם על ידי ולץ' בשנת 1984 ומתבסס על האלגוריתם LZ78 שפותח על ידי למפל וזיו בשנת 1978. האלגוריתם פשוט למימוש ומספק שיפור משמעותי בביצועים מקודמו. גרסה זו הפכה פופולרית והיא עומדת בבסיס רבות מכלי הדחיסה המסחריים בהם נעשה שימוש במאה ה-21, כדוגמת פורמט GIF.
לקריאה נוספת

גלית חמי וסופי שולמן, להמציא כל בוקר מחדש - סיפורה של החדשנות הישראלית, ידיעות ספרים, 2018, הפרק "בור סוד שאינו מאבד טיפה", עמ' 128–129
הערות שוליים

↑  Wyner, A. D., & Ziv, J. (1994). The sliding-window Lempel-Ziv algorithm is asymptotically optimal. Proceedings of the IEEE, 82(6), 872-877.
↑  Ziv, J., & Lempel, A. (1977). A universal algorithm for sequential data compression. IEEE Transactions on Information Theory, 23(3), 337-343.
↑  Welch, T. A. (1984). A technique for high-performance data compression. Computer, 17(6), 8-19.
אלון כהן (כדורגלן)

אלון כהן (נולד ב-23 באוגוסט 1973) הוא כדורגלן עבר ישראלי, ששיחק בעמדת המגן הימני.
קריירה

אלון כהן גדל בקבוצת הנוער של מכבי יבנה ושיחק בנבחרת הנוער אצל המאמן אמנון רז. הוא רשם ארבע הופעות בנבחרת הצעירה אצל המאמן יצחק שום. אלון כהן החל לשחק בקבוצת הבוגרים בעונת 1990–1991. המאמן ציון יעקב שילב אותו כמגן ימני קבוע של הקבוצה החל מחודש מרץ. בסוף העונה חגג עם הקבוצה עלייה לליגה הבכירה. כהן שיחק בהרכב הפותח גם בליגה הלאומית, ולאחר ירידת הקבוצה לליגה הארצית המשיך לשחק בקבוצה עד עונת 1993–1994.
באמצע עונת 1993–1994 עבר ממכבי יבנה למכבי עירוני אשדוד מהליגה הלאומית. בתחילה השתלב כהן כשחקן קישור אחורי ולא מצא מקום קבוע בהרכב. בעונה השנייה הפך כהן למגן הימני הקבוע לאחר המעבר של עופר טלקר להפועל חיפה. בעונה השלישית המשיך בעירוני גם בליגה הארצית.
בעונת 1996–1997 הצטרף כהן לקבוצת הפועל פתח תקווה בליגה הלאומית ובעונה הראשונה סיים עם קבוצתו במקום השני. ושיחק בה שתי עונות.
בעונת 1998–1999 הצטרף כהן לקבוצת הפועל כפר סבא, אך מיעט לשחק ובסוף העונה חזר למכבי יבנה ושיחק בשורותיה בליגה א'.
הערות שוליים

↑  שטראובר ואלון כהן בהרכב הראשון של נוער ב', מעריב 28 במרץ 1991
↑  סנדורי חזר למסלולו, מעריב 3 במרץ 1991
אנטוניו בנאריבו

אנטוניו בנאריבו (באיטלקית: Antonio Benarrivo; נולד ב-21 באוגוסט 1968 בברינדיזי) הוא כדורגלן עבר איטלקי ששיחק בעמדת המגן השמאלי.
בנאריבו שיחק לאורך רוב הקריירה במדי פארמה. הוא רשם מעל ל-250 הופעות ליגה במדי הקבוצה, וזכה עמה בין היתר פעמיים בגביע אופ"א, בגביע אירופה למחזיקות גביע ושלוש פעמים בקופה איטליה.
לזכותו של בנאריבו 23 הופעות במדי נבחרת איטליה, אותה ייצג בין היתר בטורניר מונדיאל 1994, שם העפילה נבחרתו לגמר.
קריירת משחק > נבחרת איטליה

בנאריבו החל את דרכו בנבחרת איטליה תחת המאמן אריגו סאקי. הוא ערך את הופעת הבכורה שלו ב-22 בספטמבר 1993, כשעלה בהרכב נבחרתו בניצחון החוץ שלה, 3-0 על אסטוניה במסגרת מוקדמות מונדיאל 1994. הוא ערך שלוש הופעות במדי איטליה במסגרת טורניר המוקדמות.
בנאריבו זומן על ידי סאקי לסגל איטליה לקראת מונדיאל 1994 בארצות הברית. למעט משחק הפתיחה של איטליה בטורניר, בו נוצחה 1-0 על ידי אירלנד, שיחק בנאריבו בכל משחקיה של איטליה בטורניר לכל אורכם. הוא היה שותף לניצחון 1-0 על נורווגיה והשוויון 1-1 מול מקסיקו בשלב הבתים. לאחר שהפגינה יכולת לא גבוהה בשלב הבתים, רשמה איטליה התקדמות מרשימה בשלבי הפלייאוף. בשמינית הגמר מול ניגריה היה לבנאריבו חלק משמעותי בניצחון נבחרתו 2-1 בהארכה, כאשר בתוך ההארכה הוא הוכשל ברחבה והשיג פנדל עבור איטליה, שנכבש על ידי רוברטו באג'ו וקבע את תוצאת המשחק. ברבע הגמר גברה איטליה 2-1 על ספרד, וניצחה בחצי הגמר בתוצאה זהה את בולגריה בדרך למשחק הגמר מול ברזיל. בנאריבו פתח בהרכב נבחרתו גם במשחק הגמר, שהוכרע לטובת ברזיל בדו-קרב בעיטות עונשין לאחר שוויון 0-0 בתום ההארכה.
בנאריבו ערך ארבע הופעות במסגרת מוקדמות יורו 1996, אך לא זומן לטורניר הגמר על ידי סאקי. הופעתו האחרונה במדי איטליה נערכה ב-29 באוקטובר 1997, במשחק חוץ מול רוסיה במסגרת מוקדמות מונדיאל 1998. בסך הכול ערך בנאריבו 23 הופעות במדי איטליה.
תארים

גביע אירופה למחזיקות גביע: 1992/1993
גביע אופ"א (2): 1994/1995, 1998/1999
הגביע האיטלקי (3): 1991/1992, 1998/1999, 2001/2002
הסופר קאפ האירופי: 1993
הסופר קאפ האיטלקי: 1999
גביע העולם: 1994 (מקום שני)
סטטיסטיקות > מועדונים

| עונה | קבוצה | ליגה | בליגה> הופעות | בליגה> שערים |
| --- | --- | --- | --- | --- |
| 1986/1987 | ברינדיזי | איטליההליגה האיטלקית השלישית | 14 | 0 |
| 1987/1988 | ברינדיזי | איטליההליגה האיטלקית השלישית | 31 | 0 |
| 1988/1989 | ברינדיזי | איטליההליגה האיטלקית השלישית | 31 | 2 |
| 1989/1990 | פדובה | איטליהסרייה ב' | 33 | 3 |
| 1990/1991 | פדובה | איטליהסרייה ב' | 36 | 4 |
| 1991/1992 | פארמה | איטליהסרייה א' | 30 | 0 |
| 1992/1993 | פארמה | איטליהסרייה א' | 20 | 0 |
| 1993/1994 | פארמה | איטליהסרייה א' | 28 | 0 |
| 1994/1995 | פארמה | איטליהסרייה א' | 17 | 0 |
| 1995/1996 | פארמה | איטליהסרייה א' | 27 | 3 |
| 1996/1997 | פארמה | איטליהסרייה א' | 22 | 1 |
| 1997/1998 | פארמה | איטליהסרייה א' | 24 | 1 |
| 1998/1999 | פארמה | איטליהסרייה א' | 25 | 0 |
| 1999/2000 | פארמה | איטליהסרייה א' | 18 | 0 |
| 2000/2001 | פארמה | איטליהסרייה א' | 13 | 0 |
| 2001/2002 | פארמה | איטליהסרייה א' | 9 | 0 |
| 2002/2003 | פארמה | איטליהסרייה א' | 19 | 0 |
| 2003/2004 | פארמה | איטליהסרייה א' | 6 | 0 |
| סך הכול בקריירה | סך הכול בקריירה | סך הכול בקריירה | 403 | 14 |
סטטיסטיקות > נבחרת לאומית

| נבחרת איטליה> שנה | נבחרת איטליה> הופעות | נבחרת איטליה> שערים |
| --- | --- | --- |
| 1993 | 3 | 0 |
| 1994 | 11 | 0 |
| 1995 | 6 | 0 |
1996: 0
| 1997 | 3 | 0 |
| סה"כ | 23 | 0 |
אליזבת פ. ניופלד

| --- | --- |

 לידה:  27 בספטמבר 1928 (בת 96) פריז, צרפת 
 ענף מדעי:  גנטיקה
 מקום מגורים:  צרפת, ארצות הברית
 מקום לימודים:  אוניברסיטת קליפורניה בברקלי  קווינס קולג'  תיכון האנטר קולג' 
 מוסדות:  אוניברסיטת קליפורניה בלוס אנג'לס 
 פרסים והוקרה:  פרס וולף לרפואה (1988)  פרס דיקסון ברפואה (1975)  פרס לסקר-דיבייקי למחקר קליני (1982)  פרס ויליאם אלן (1982)  המדליה הלאומית למדעים (1994)  מדליית אליוט קרסון (1984)  פרס קרן גיירדנר הבינלאומי (1981) 
 
אליזבת פונדל ניופלד (באנגלית: Elizabeth Fondal Neufeld, נולדה ב-27 בספטמבר 1928) היא גנטיקאית יהודיה אמריקאית אשר מחקרה התמקד בגנטיקה של מחלות מטבוליות אצל בני אדם.
קורות חיים

ניופלד נולדה למשפחה יהודייה רוסית, אשר היגרה לארצות הברית מפריז ב-1940. הם עזבו את אירופה כנמלטים מהמשטר הנאצי. משפחתה התיישבה בניו יורק, שם היא הצטרפה לתיכון "האנטר", המשיכה לקווינס קולג', וסיימה ב-1948 עם תואר אקדמי במדע. היא החלה לעבוד כעוזרת מחקר במעבדת "ג'קסון" בבר הארבור שבמיין, וחקרה בעיקר בעיות ומחלות דם אצל עכברים. לאחר מכן, היא עברה ללמוד באוניברסיטת קליפורניה בברקלי, וקיבלה תואר דוקטור ב-1956 בזכות העבודה שלה על נוקלאוטידים ופחמימות.
ניופלד זכתה בפרס וולף, בפרס לסקר למחקר רפואי קליני וכן זכתה במדליה הלאומית למדעים ב-1994 בזכות תרומתה להבנה של מחלות אגירה ליזוזומליות.
אלכסנדרו סובורוב

אלכסנדרו סובורוב (נולד ב-2 בפברואר 1987 בקישינב, מולדובה) הוא כדורגלן מולדובי המשחק בעמדת הקשר בספינטול גיאורגה מליגת העל המולדבית ובנבחרת מולדובה.
סובורוב התחיל את הקריירה שלו בשריף טירספול ועלה לבוגרים לראשונה ב-2002. ב-2007 עבר לפ.צ. טירספול וכעבור שנתיים חזר לקבוצת נעוריו. ב-2010 חתם בקרקוביה קרקוב. לזכותו של סובורוב 42 הופעות ו-5 שערים במדי נבחרת מולדובה.
בינואר 2013 חתם באקדמיקה קישינב ובקיץ 2013 עבר למורדוביה סרנסק.
אסרט מגרסה

אסרט מגרסה (באמהרית: አስራት መገርሳ; נולד ב-20 ביוני 1987) הוא כדורגלן אתיופי, המשחק בעמדת הקשר בקבוצת אוניברסיטת וולוואלו אדיגרט.
קריירה

מגרסה התחיל את הקריירה שלו בקבוצת ECCPO המקומית, בה שיחק עד שנת 2013.
ב-2 ביולי 2013, מגרסה חתם בהפועל רמת השרון. ב-24 באוגוסט 2013, ערך את הופעתו היחידה בקבוצה בהפסד 0–2 להפועל חיפה, בו הורחק בדקה ה-41 לאחר שקיבל צהוב שני. ב-28 באוגוסט 2013, שוחרר מהמועדון.
לאחר תקופה כשחקן חופשי, מגרסה חתם בדשאן ביר גונדד. בהמשך הקריירה שיחק גם בדדביט אדיס אבבה ובקיץ 2018 חתם באוניברסיטת וולוואלו אדיגרט.
ב-28 במאי 2011, מגרסה ערך את הופעת הבכורה שלו בנבחרת אתיופיה בהפסד 1–2 לסודאן. ב-14 ביולי 2013, מגרסה כבש את שער הבכורה שלו בנבחרת בניצחון 0–1 נגד רואנדה. מגרסה, נכלל בסגל הנבחרת לקראת גביע אפריקה לאומות 2013.
הערות שוליים

↑  ליאור טימור, ‏קשר נבחרת אתיופיה חתם ל-3 שנים ברמה"ש, באתר ONE‏, 2 ביולי 2013
↑  אור בוקר, רמה"ש נגד מגרסה: "לא מפסיק לעשות שטויות", באתר ynet, 26 באוגוסט 2013
↑  אור בוקר, מגרסה שוחרר מעירוני רמת השרון, באתר ynet, 28 באוגוסט 2013
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אסרט מגרסה".
אפיירון

אפיירון (ביוונית עתיקה: Άπειρον) על פי משנתו של הפילוסוף הקדם-סוקרטי אנכסימנדרוס, הוא שמו של היסוד הראשוני בעולם - הראשית (ארכי, ἀρχή).
כשייך לאסכולה המילטית, אנכסימנדרוס עסק בשאלה מהו הארכי, כלומר מהו העיקרון החומרי, או החומר האחד הקבוע, העומד ללא שינוי מאחורי העולם המשתנה. קודמו של אנכסימנדרוס, תאלס, טען כי חומר זה הוא המים ואילו ממשיכו אנכסימנס טען כי חומר זה הוא האוויר. לעומת זאת אנכסימנדרוס טען כי לא ייתכן שחומר זה יהיה מהמוכרים והידועים לנו, וכי הוא בלתי מוגבל ואין סופי (ולכן מבטיח המשכיות), ללא תכונות המבדילות אותו משאר היסודות, והוא כולל את כל התכונות המצויות בשאר היסודות ללא הגבלה והפרדה. ייתכן ואנכסימנדרוס העדיף יסוד כזה, כיוון ששאר היסודות מנוגדים זה לזה, ואם אחד מהם היה היסוד, השאר היו נבלעים בתוכו.
אפיירון בעצם מוגדר כ"לא מוגדר" לאור העובדה שממנו נוצר הכל והוא הבסיס הוא לא יכול להיות משהו שנמצא תחת הגדרה.
ערך זה הוא קצרמרבנושא פילוסופיה. אתם מוזמנים לתרום לוויקיפדיה ו.
אפיטרוכואיד

אפיטרוכואיד היא צורה גאומטרית הנוצרת על ידי נקודה על גבי מעגל הסובב (ללא החלקה) סביב מעגל אחר. בשעה שהפרמטרים הנכללים במשוואה הם R המהווה את רדיוס המעגל החוסם; r, המהווה את רדיוס המעגל התוחם ו- d המהווה את המרחק מנקודה o במרכז התחום אל "הנקודה הצובעת".
אפיטרוכואיד בעל R=3 r=1 d=1/2
,
הפונקציה המתארת צורה זו היא:
מקרים פרטיים של האפיטרוכואיד הם האפיציקלואיד בו מתקיים  r=d היוצרים יחס  R=kr.
ולכן גם המשוואות הפרמטריות:
לימצון, בשעה שמתקיימת המשוואה 
 r(\theta )=0.5\cos \theta
וועקומת לימצון של פסקל (Limaçon de Pascal) בה מתקיים  r  \ \geq   R
ולכן גם  המשוואות הפרמטריות:
x={a \over 2}+b\cos \theta +{a \over 2}\cos 2\theta
y=b\sin \theta +{a \over 2}\sin 2\theta
אנירוד ג'וגנת

סר אנירוד ג'וגנת (באנגלית: Anerood Jugnauth; ‏29 במרץ 1930 – 3 ביוני 2021) היה מדינאי מאוריצי, ששימש כראש ממשלת מאוריציוס.
קריירה פוליטית

ג'וגנת מילא תפקידים פרלמנטריים באופן רצוף (פרט לתקופות 1995–2000 ו-2012–2014) מ-1976.
בין השנים 1976 ו-1982 שימש כמנהיג האופוזיציה.
הוא נבחר לראשונה לראש הממשלה בשנת 1982, תפקיד אותו שמר עד 1995 ושוב בין השנים 2000 ו-2003.
ב-2003 נבחר לתפקיד נשיא המדינה עד שנת 2012.
בעקבות זכיית מפלגתו מחדש בבחירות בשנת 2014, נתבקש לחזור לתפקיד ראש הממשלה בפעם השישית.
מעבר לתפקידו כראש הממשלה, שימש גם שר לענייני איים אחרים (אנ'), ביטחון, ביטחון פנים ופיתוח פנים. כראש ממשלה, אנירוד שימש גם כחבר פרלמנט המייצג את אזור הבחירות מספר 7.
בשנת 1983 הקים את התנועה הסוציאליסטית של מאוריציוס (MSM) בעקבות ויכוחים חוזרים ונשנים עם חברי מפלגתו הקודמת (MMM). בהמשך זכה בפרס פראבאסי בראטיה סמאן עבור תמיכתו ופיתוח הקשרים עם הודו.
נפטר ב-3 ביוני 2021.
תארים ומעמדות

QC (1980)
המועצה המלכותית (1983)
מסדר מיכאל הקדוש וג'ורג' הקדוש (1988)
דוקטורט כבוד מאוניברסיטת אקס-מרסיי (1985)
קצין גבוה בלגיון הכבוד (1990)
מפקד בכיר של מסדר הכוכב והמפתח של האוקיינוס ההודי (התואר הכי גבוה במאוריציוס - 2003)
ביאורים

↑  רפובליקת מאוריציוס מורכבת מהאי מאוריציוס – האי הראשי במדינה –  ומאיים קטנים נוספים (וביניהם רודריג).
| --- | --- |
בקרת זהויות :  BnF: cb12081425s (data)  GND: 1252489315  ISNI: 0000 0000 3512 3853  LCCN: n85319242  NTA: 170298299  SUDOC: 098221116  VIAF: 19702966   WorldCat (עם VIAF): 19702966
אלגוריתם פלויד-וורשאל

| --- | --- |

 סיבוכיות זמן:  O(|n|^3) 
 סיבוכיות מקום:  O(|V|^2) 
 ממציא:  ברנארד רוי 
 נקרא על שם:  רוברט פלויד, סטיבן וורשאל 
 הומצא:  1959 
 
אלגוריתם פלויד-וורשאל הוא אלגוריתם במדעי המחשב המשמש למציאת המסלולים הקצרים (או הקלים) ביותר בין כל שני  צמתים, בגרף ממושקל ומכוון. האלגוריתם מבוסס על פרדיגמת התכנון הדינמי. האלגוריתם פועל גם על גרפים שמכילים קשתות עם משקלים שליליים, אבל שלא מכילים מעגל בעל משקל שלילי (בניגוד לאלגוריתם דייקסטרה  שמניח קשתות אי שליליות). אם בגרף יש מעגל עם משקל שלילי האלגוריתם יגלה זאת. סיבוכיות זמן הריצה של האלגוריתם היא  \ \Theta (V^{3}).
האלגוריתם פורסם על ידי רוברט פלויד בשנת 1962 בגרסתו המוכרת לנו כיום, אך גרסאות דומות של האלגוריתם פורסמו ב-1959 על ידי ברנארד רוי, ועל ידי סטיבן וורשאל ב-1962 במטרה לחשב את הסגור הטרנזיטיבי של קבוצת קודקודים בגרף.
תיאור האלגוריתם

האלגוריתם מתבסס על האבחנה הבאה: אם ממספרים את קבוצת הצמתים של הגרף כך שהיא מסומנת  \ \left\{1,2,3,\dots ,n\right\} ומסמנים בתור  \ d_{k}(x,y) את משקל המסלול הקצר ביותר מהצומת  \ x אל הצומת  \ y שעובר בצומתי ביניים השייכים אך ורק לקבוצה  \ \left\{1,2,3,\dots ,k\right\}, אז מתקיים:  \ d_{k}(x,y)=\min \left\{d_{k-1}(x,y),d_{k-1}(x,k)+d_{k-1}(k,y)\right\}.
הסבר: אם קיים מסלול קצר ביותר מ- \ x אל  \ y שעובר בצמתים שמספרם לכל היותר  \ k לא עובר בצומת שמספרו  \ k, אז  \ d_{k}(x,y)=d_{k-1}(x,y). לעומת זאת, אם כל מסלול קצר ביותר כזה חייב לעבור בצומת שמספרו  \ k אז ניתן להניח שהוא עובר בו רק פעם אחת (כי אין מעגלים שליליים בגרף, ולכן אם חוזרים לאותו צומת פעמיים ניתן להשמיט מהמסלול את המעגל מהצומת לעצמו). לכן אפשר לפרק כל מסלול כזה לשני מסלולים: אחד שהולך מ- \ x אל  \ k, ושני שהולך מ- \ k אל  \ y. שני המסלולים הללו לא עוברים בצמתי ביניים שמספרם גדול מ- \ k-1, ולכן סכום משקלם נתון על ידי  \ ,d_{k-1}(x,k)+d_{k-1}(k,y). לכן כל מה שנותר הוא לבדוק איזו משתי השיטות עדיפה לכל צומת.
כעת, פעולת האלגוריתם היא זו: הוא מבצע  \ |V| איטרציות, כאשר באיטרציה ה- \ k הוא מחשב את  \ d_{k}(x,y) לכל זוג צמתים  \ x,y\in V ושומר את המידע בטבלה. חישוב  \ d_{k}(x,y) מתבצע בזמן  \ O(1) בהינתן המידע מהאיטרציה הקודמת, ולכן כל איטרציה של האלגוריתם מתבצעת בזמן  \ O(V^{2}) (מספרם של זוגות הצמתים האפשריים). לכן זמן הריצה הכולל של האלגוריתם יהיה  \ O(V^{3}).
המחשת האלגוריתם
תהי W מטריצת משקלי הקשתות: כלומר w(i,j)  הוא משקל הקשת המחברת את i עם j. (משקל זה הוא אין-סוף אם אין קשת ביניהם).
\ D_{0}=\ W
עבור  \ k מ-1 עד  \ n בצע:
בסוף,  \ D_{n} היא מטריצת אורך המסלולים הקצרים ביותר שעוברים דרך הצמתים  \ \left\{1,2,3,\dots ,n\right\}.
פסאודו קוד:
let dist be a |V| × |V| array of minimum distances initialized to ∞ (infinity)
 for each edge (u,v)
    dist[u][v] ← w(u,v)  // the weight of the edge (u,v)
 for each vertex v
    dist[v][v] ← 0
 for k from 1 to |V|
    for i from 1 to |V|
       for j from 1 to |V|
          if dist[i][j] > dist[i][k] + dist[k][j] 
             dist[i][j] ← dist[i][k] + dist[k][j]
         end if
        end-for
    end-for
end-for
מעניין לציין שגם בהרצה בסדר "הלא נכון" האלגוריתם עובד כשורה לאחר מספר חזרות, כלומר אם נחליף את השורות:
for k from 1 to |V|
    for i from 1 to |V|
       for j from 1 to |V|
          ...
        end-for
    end-for
end-for
באחת משתי האפשרויות:
for _ from 1 to 3
    for i from 1 to |V|
       for j from 1 to |V|
          for k from 1 to |V|
             ...
          end-for
        end-for
    end-for
end-for
for _ from 1 to 2
    for i from 1 to |V|
       for k from 1 to |V|
          for j from 1 to |V|
             ...
          end-for
        end-for
    end-for
end-for
האלגוריתם ירוץ כשורה
טיפול במעגלים שליליים

מעגל שלילי הוא מעגל שסכום קשתותיו קטן מאפס. בין שני קודקודים   i,j  שמשתתפים במעגל שלילי לא קיים מסלול קצר ביותר, כי בכל מעבר על המעגל נקבל מסלול שמשקלו קטן יותר, וניתן להמשיך כך עד אין-קץ. על כן, במקרה של מעגל שלילי האלגוריתם לא יפיק פלט משמעותי. עם זאת, במידה וקיים מעגל שלילי, ניתן להיעזר באלגוריתם על מנת לגלות זאת:
בתחילה, המרחק בין כל קודקוד   i\in V לעצמו הוא 0.
מסלול   [i,k,...,i] יכול לשפר, אם ורק אם סכום קשתותיו שלילי, ז"א מדובר במעגל שלילי.
על כן, אם קיים קודקוד  i שמרחקו מעצמו שלילי, משמעות הדבר שקיים לפחות מעגל שלילי אחד בגרף.
מכאן, באמצעות התבוננות במטריצת המסלולים הקצרים ביותר שהפיק האלגוריתם, ניתן להסיק שקיים מעגל שלילי, אם באחד מהתאים על האלכסון הראשי קיים מרחק קטן מאפס.
ראו גם

האלגוריתם של ג'ונסון
הערות שוליים

↑  Weisstein, Eric. "Floyd-Warshall Algorithm". Wolfram MathWorld. נבדק ב-13 בנובמבר 2009. {{cite web}}:  (עזרה)
אליזבת פאקרד

| --- | --- |

 לידה:  28 בדצמבר 1816 Ware, ארצות הברית 
 פטירה:  25 ביולי 1897 (בגיל 80) 
 מדינה:  ארצות הברית 
 בן או בת זוג:  תיאופיליוס פאקרד 
 
אליזבת פרסונס וור פאקרד (באנגלית: Elizabeth Parsons Ware Packard;‏ 1816–1897) הייתה סופרת ומתקנת חברתית אמריקנית.
ביוגרפיה

פאקרד נישאה לכומר תיאופיליוס פאקרד ב-1839. הזוג וששת ילדיהם התגוררו באילינוי. לאחר שנות נישואים רבות החלה לפקפק באמונות הדתיות של בעלה ובהשקפותיו התומכות בעבדות, וביטאה דעות מנוגדות לשלו.
ב-1860 החל פאקרד בהליכים לאשפוזה הפסיכיאטרי של אשתו. לפי החוק בעת ההיא ניתן היה לאשפז אישה נשואה לבקשת בעלה או האפוטרופוס שלה, ללא עדויות אחרות לאי שפיות שנדרשו במקרים אחרים. פאקרד שהתה שלוש שנים בבית מחסה. ב-1863 הכריזו עליה הרופאים כבלתי ניתנת לריפוי ושחררו אותה לביתה, שבו נכלאה שוב על ידי בעלה. פאקרד נמלטה מביתה בסיוע חבריה.
ב-1864 ניהלה פאקרד משפט ציבורי שארך חמישה ימים בלבד, וסוקר במדינה כולה, ובו הוכרה כשפויה. לאחר מאבק משפטי נוסף זכתה במשמורת על ילדיה.
פאקרד ייסדה ארגון שיצא נגד בתי המחסה לבלתי שפויים, הובילה שינויי חקיקה באילינוי וב-30 מדינות נוספות, ופרסמה כמה ספרים ובהם:
Marital Power Exemplified, ; Three Years Imprisonment for Religious Belief ; The Mystic Key or the Asylum Secret Unlocked